送陸同知北上二首  其二
作者：陸文圭
朝代：宋

paragraphs: 淳風日已薄，恩義不相維。
吏無得於民，民顧吏有辭。
政化本不立，刀筆事愈卑。
李侯今之人，而行古所爲。
外有屠嘉直，內無五倫私。
鋤奸如惡草，護民猶嬰兒。
瀹河甦彼旱，勸粟哺爾饑。
從容方報政，代者俄及期。
庸吏推不去，良吏去復思。
誰歟觀民風，入境採吾詩。